शिवराजसिंह के लिए मुसीबत का एक बड़ा कारण मीडिया के कुछ खास लोगों को मकान और कार उपहार में दिए जाने का मामला ऐसा उछला है कि जो लोग शिवराजसिंह से मोहब्बत करते हैं, वह भी उनके पक्ष में लिखने से बच रहे हैं. उनके पक्ष में लिखने का मतलब आरोप को मान लेना है. पत्रकारों को कार बांटने की बात भले ही झूठी हो लेकिन मकान बांटा गया है जबकि इस पर अभी पाबंदी है. इस तरह बड़ी होशियारी से मीडिया से भी शिवराजसिंह को दूर कर दिया गया है. उनके खास मंत्री रामपालसिंह को टिकट तो मिल गया है लेकिन उनके जीतने की गुंजाईश रत्ती भर है. उनकी बहू के आत्महत्या के बाद जो माहौल बना है, वह भी अभी कायम है. भोपाल से रामेश्वर शर्मा के खिलाफ असंतोष चरम पर है लेकिन उन्हें दुबारा टिकट दे दिया गया है तो कद्दावर मंत्री बिसेन को भी टिकट मिल गई है. उनके बिगड़े बोल के कारण वे जब तब अपनों से बैर मोल लेते रहे हैं. इधर बाबूलाल गौर दम ठोंककर मैदान में हैं.